09/02/2010 | Administración LocalMunicipal
Ferrol
Persoal
Publicación das bases da convocatoria dunha praza de traballadora social

Anuncio O día 26/01/2010 a concelleira delegada da Area de Recursos Humanos e Organización Interna, mediante delegación conferida por resolución do alcalde de data 30/10/2008 (BOP 01/12/2008) aprobou as bases específicas que rexeran a convocatoria dunha praza de traballadora/asistente social incluída na Oferta Parcial de Emprego Público do ano 2008 (BOP 04/09/2008) e que transcritas literalmente din como segue: Unha praza de traballadora / asistente social, encadrada na Escala de Administración Especial, Subescala Técnicos Medios, clasificadas no grupo “A2” que dará cobertura ao posto de traballo denominado “Directora da Casa de Acollida”. Concurso-oposición en quenda libre. Para participar nas probas selectivas cómpre: a) Ser muller, española ou nacional doutro Estado membro da Unión europea nos termos previstos no artigo 57 da Lei 7/2007, do 12 de abril, do Estatuto Básico do Empregado Público e no artigo 4 da Lei 2/2007, do 28 de marzo, do traballo en igualdade das mulleres de Galicia. b) Ter cumpridos dezaseis anos e non exceder, no seu caso, da idade máxima de xubilación forzosa. c) Non padecer enfermidade ou eiva física que impida o desempeño das correspondentes funcións. As persoas con discapacidade deberán facelo constar na instancia, indicando se precisan adaptacións para realizar as probas. d) Non ter sido separada, mediante expediente disciplinario, do servicio en calquera Administración pública do Estado, comunidade autónoma ou entidade local, nin atoparse inhabilitada para o exercicio das funcións públicas. a) Estar en posesión do título de Diplomatura en Traballo Social ou Asistencia Social. O prazo de presentación de instancias será de vinte días naturais contados a partir do día seguinte ao da publicación da convocatoria no Boletín Oficial do Estado. As persoas que desexen participar nas probas selectivas presentarán unha solicitude dirixida ó señor alcalde-presidente deste Concello, na que farán constar que reúnen todos os requisitos sinalados na base segunda anterior e os que sinalen as bases específicas de cada praza que se convoque. Presentaranse no Rexistro Xeral do Concello no prazo de vinte días naturais contados a partir do seguinte ó da publicación do anuncio da convocatoria no Boletín Oficial del Estado. As solicitudes poderanse remitir tamén na forma determinada no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Coa solicitude achegarán: -Fotocopia do DNI. -Xustificante do ingreso na Tesourería municipal da contía dos dereitos de exame que para cada proba selectiva se sinalen, ou ben, xustificante do xiro postal ou telegráfico do seu pagamento, ou no seu caso certificado do INEM, de estar en situación de desemprego, aos efectos de exoneración desta taxa. As aspirantes deberán ingresar a cantidade que estableza para cada grupo de titulación a Ordenanza Fiscal reguladora da taxa pola solicitude de participación en probas de selección do persoal vixente en cada momento, quedando exonerados do seu aboamento aqueles aspirantes que acrediten, medianate certificado do INEM, estar en situación de desemprego. O tribunal cualificador está constituído da seguinte forma: Presidente: Un/unha funcionario/a do Concello de Ferrol. Secretario: O secretario do Concello. Vocais: Tres funcionarios/as do Concello e un funcionario doutra administración. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto básico do empregado público. Os membros do tribunal deberán absterse de intervir, notificándoo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas nos cinco anos anteriores á publicación desta convocatoria. Asemade, as aspirantes poderán recusar aos membros do tribunal cando concorran as devanditas circunstancias. O tribunal resolverá todas as dúbidas que puideran xurdir na aplicación destas normas, así como o que se deba facer nos casos non previstos. O tribunal poderá dispoñer a incorporación a súas sesións de persoas con labores de asesoramento para as probas que estimen pertinentes, limitándose estes/as a prestar a súa colaboración nas súas especialidade técnicas. Os/as vocais deberán posuír titulación ou especialización igual ou superior á esixida para o acceso á praza convocada (R. D. 896/91 de 7 de xuño, art.4 e). Fase de Concurso: Esta fase non superará o vinte por cento da puntuación total. a) Experiencia profesional, ata un máximo de 5,5 puntos. a.1) Servicios prestados no mesmo corpo, escala, subescala e/ou categoría ou que se desempeñaran funcións análogas debidamente acreditadas, no Concello de Ferrol: 0,5 puntos por cada ano completo. a.2) Servicios prestados, no mesmo corpo, escala, subescala e/ou categoría ou que se desempeñaran funcións análogas debidamente acreditadas, en calquera administración pública: 0,25 puntos por cada ano completo. b) Formación, ata un máximo de 2 puntos. Por cursos relacionados coa actividade a desenvolver -temas de igualdad, discriminación a favor del género femenino, etc.-, impartidos pola administración pública, universidades, Inem, Formación continua do AFCA (Acordo de formación continua para as Administracións Públicas) ou formación ocupacional, ata un máximo de 2 puntos: - De entre 250 e 499 horas: 0,50 puntos. - De entre 100 e 249 horas: 0,40 puntos. - De entre 80 e 99 horas: 0,30 puntos. - De entre 50 e 79 horas: 0,20 puntos. - De entre 15 e 49 horas: 0,10 puntos. - De menos de 15 horas: 0,05 puntos. No suposto de que na acreditación dos cursos non figure o número de horas, aplicarase a puntuación mínima. Fase de Oposición: Constará de catro exercicios de carácter obligatorio e eliminatorio. Primeiro exercicio. De carácter obrigatorio e eliminatorio para todos os/as aspirantes: Consistirá en contestar a unha batería de 75 preguntas curtas nun tempo máximo de dúas horas sobre o temario da parte xeral que figura como anexo a estas bases. As preguntas serán determinadas polo tribunal inmediatamente antes de celebrarse o exercicio. Valorarase de 0 a 10 puntos sendo preciso acadar un 5 para superalo. Segundo exercicio. De carácter igualmente obrigatorio e eliminatorio: Consistirá en contestar por escrito, nun tempo máximo de dúas horas, a dous temas extraídos ao chou entre os comprendidos no programa anexo á convocatoria, da parte específica. Neste exercicio avaliaranse os coñecementos sobre os temas expostos. Valorarase de 0 a 10 puntos sendo preciso acadar un 5 para superalo. Terceiro exercicio. Así mesmo obrigatorio e eliminatorio. Desenvolverase por escrito, durante un período máximo de tres horas, e consistirá na redacción dun informe, con proposta de actuación, sobre dous supostos prácticos que proporá o tribunal inmediatamente antes do comezo do exercicio, relativos a tarefas propias das funcións asignadas á subescala. Durante o desenvolvemento desta proba os aspirantes poderán, en todo momento, facer uso dos libros de consulta dos que acudan provistos, non permitíndose o manexo de textos comentados nin libros de formularios. Neste exercicio avaliarase fundamentalmente a capacidade de raciocinio, a sistemática na presentación e formulación de conclusións así como a adecuación da proposta de actuación. Valorarase de 0 a 10 puntos sendo preciso acadar un 5 para superalo. Cuarto exercicio. De carácter obrigatorio e eliminatorio. Constará de dúas partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha charla en galego cunha duración máxima de dez minutos cos membros do Tribunal, na que se falará do documento obxecto da primeira parte deste exercicio e só se valorarán os aspectos citados, admitíndose as variantes dialectais. Para o obxecto de garantir a posibilidade de revisión da proba oral, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do Réxime xurídico e das administración públicas e do procedemento administrativo común. Tema 1. A Constitución española de 1978: principios xerais e estrutura. Tema 2. O Estatuto de autonomía de Galicia: principios xerais e estrutura. Tema 3. Principios de actuación da Administración pública: eficacia, xerarquía, descentralización, desconcentración e coordinación. Tema 4. Organización e funcionamento da Administración xeral do Estado. Organización central. Organismos públicos, organismos autónomos. Entidades públicas empresariais. Tema 5. As institucións da Unión Europea. Órganos executivos e os seus poderes. O Consello de Ministros. A Comisión. O Parlamento Europeo: composición e atribucións. O Tribunal de Xustiza da Unión Europea. Tema 6. A Xunta de Galicia e o seu presidente. O Parlamento de Galicia. Control parlamentario da acción do Goberno. O Valedor do Pobo. Tema 7. O municipio. O termo municipal. A poboación. Consideración especial do veciño. O empadroamento. Tema 8. Funcionamento dos órganos colexiados locais. Convocatoria e orde do día. Actas e certificados dos acordos. Tema 9. Organización municipal. Competencias. Tema 10. Dereitos e deberes dos funcionarios públicos locais. Faltas e sancións. O procedemento disciplinario. II Acordo regulador das condicións de traballo do persoal ao servizo do Concello de Ferrol. Ordenanza de Normalización Lingüística do Concello de Ferrol. Tema 11. O procedemento administrativo local. O rexistro de entrada e saída de documentos. Requisitos da presentación de documentos. Comunicacións e notificacións. Tema 12. Os orzamentos das entidades locais. O réxime xurídico do gasto das entidades locais. Tema 1. Os Servizos sociais na Constitución. A politica social na constitución, marco para o desenvolvemento do Sistema público de Servizos Sociais. Tema 2. Os Servizos Sociais en Galicia. Lei de Servizos Sociais de Galicia. Estructura da Lei. Estructura do Sistema galego de Servizos Sociais. Xestion dos servicios sociais. Atribucións de competencias na lei. Órganos de consulta e de participación da lei. Planificación do sistema de Servizos Sociais na comunidade autónoma. Calidade no sistema de Servizos Sociais. Financiamento do sistema. Control e garantia pública. Tema 3. Os servicios sociais no ámbito municipal. Competencias e marco legal. O modelo operativo e os equipamentos dos servizos sociais municipais. Tema 4. As prestacións sociais básicas nas corporacións locais. Programas básicos de actuación na atención primaria. Tema 5. A Lei galega de medidas básicas de inserción social e a súa aplicación nos concellos. Tema 6. O Plan de inclusión social de Galicia. A súa aplicación nos concellos. Inserción laboral de mulleres vítimas de violencia de xénero. Tema 7. A vivenda. A súa abordaxe polas políticas públicas integradas. Traballo social e vivenda. Tema 8. A Lei 39/2009, do 14 de decembro, de promoción da autonomía persoal e atención ás persoas en situación de dependencia. Estrutura da lei. Tema 9. Servicios sociais de atención especializada. Concepto e aspectos fundamentais das diferentes áreas. Tema 10. Políticas sociais na área das drogodependencias. Conceptos xerais. Prevención e asistencia. Plan galego sobre drogas. Centros e dispositivos da rede galega de drogodependencia. Tema 11. A política social das comunidades europeas. O Fondo Social Europeo. Tema 12. Conceptualización e dimensión histórica da violencia de xénero. Dimensión social da violencia de xénero. Tema 13. Protocolos de actuación nos casos de violencia de xénero. Protocolos de actuación nos ingresos na Casa de acollida de mulleres vítimas de malos tratos. Tema 14. Aspectos xurídicos da violencia de xénero. Medidas de protección integral contra a violencia de xénero. Tema 15. Dereitos das mulleres. Tutela penal, tutela xudicial, normas procesais e medidas xudiciais de protección e seguridade das vítimas de violencia de xénero. Tema 16. Aspectos sociais e psicolóxicos da violencia de xénero. A prevención da violencia no ámbito educativo, no ámbito da publicidade e dos medios de comunicación. Tema 17. Prostitución. Antecedentes históricos. Definición. Aspectos psicolóxicos, socioeconómicos e legais. Tema 18. Lei sobre dereitos e libertades dos estranxeiros en España e a súa integración social. A situación das mulleres inmigrantes. Medidas de integración social. Tema 19. Normativa autonómica sobre rexistro de entidades, autorizacións e acreditacións dos Centros de Servizos Sociais. Tema 20. Lei galega de familia, infancia e adolescencia. Plan integral de apoio á familia. Obxectivos. Niveis de intervención e programas de actuación. Familia e comunidade. Funcións e tipos de familias. Tema 21. Lexislación en relación coa protección xurídica do menor. Actuacións en relación coa desprotección dos menores. Prevención do maltrato infantil. Clasificación dos malos tratos. Diferentes perspectivas de estudio. O impacto da violencia de xénero nos menores. Tema 22. Acollemento familiar e adopción. Tema 23. Aplicación do principio de transversalidade na loita contra as diversas formas de violencia de xénero e discriminación. Tema 24. Respostas gubernamentais ante a violencia de xénero: estatais, autonómicas e locais. Tema 25. O papel do movemento feminista na loita contra a violencia de xénero. Tema 26. O voluntariado social dirixido aos programas de muller. Tema 27. Sinais de alarma. Ciclo da violencia familiar. Psicopatoloxía e conducta violenta. Análise dos programas de reeducación, rehabilitación e reinserción dos maltratadores. Tema 28. Normativa sobre igualdade de oportunidades entre mulleres e homes. O plan municipal de igualdade de oportunidades de mulleres e homes do Concello de Ferrol. Tema 29. Plan municipal contra a violencia de xénero. Tema 30. A Lei 1/2004, do 28 de decembro, de Medidas de Protección Integral contra a Violencia de Xénero: principios xerais, medidas de sensibilización, prevención e detección. Tutela institucional. Dereitos das mulleres vítimas da violencia de xénero. Tema 31. Conciliación da vida laboral e familiar. Aspectos lexislativos e medidas. Tema 32. As Casas de acollida de Mulleres Vítimas de malos tratos. Obxectivos, funcionamento e organización. Organización técnica e funcional do Centro de Acollida, deseño e mobiliario, arquivos. Técnicas xerenciais. Dirección por obxectivos. Tema 33. O orzamento municipal. Bases de execución do presuposto do ano 2009: título III, capítulos 1, 2 e 3. Tema 34. Conceptos básicos sobre alimentación, dietética e nutrición. Tema 35. Seguridade e prevención de riscos laborais. Plan de emerxencia nunha Casa de Acollida. Tema 36. Estrés laboral. Tipos de estresores. Efectos individuais e organizacionais. Estratexias de afrontamento do estrés. Tema 37. Cultura organizacional. Definición. Valores. Organización e xestión económica. Economía e organización familiar. Tema 38. Entrenamiento en habilidades sociais. Definición. Adquisición. Técnicas. Ocio e tempo libre. Recursos de ocio como instrumento de socialización. Tema 39. O marco legal regulador do divorcio e da separación matrimonial. Mediación familiar. Aspectos xurídicos relacionados coa separación e divorcio. Estructura do proceso de mediación. Modelos teóricos. Xestión de conflictos. Tema 40. Normativa reguladora de los Centros de Información ás Mulleres. Tema 41. Teorías dos estudos de xénero. Tema 42. O Servizo galego de promoción da igualdade do home e da muller. Organigrama. Obxectivos e programas que desenvolve. Tema 43. O Instituto da Muller. Obxectivos e programas que desenvolve. Tema 44. Os equipos técnicos adscritos aos xulgados de familia. Tema 45. Muller e discapacidade. Tema 46. Orientación familiar. Sexualidade. Tema 47. Calidade na prestacións de servizos. Normas de referencia. Tema 48. Lei do traballo en igualdade das mulleres de Galicia.” O que se fai publico para xeral coñecemento. Ferrol, o alcalde, Vicente Luis Irisarri Castro